CELEX: 62008CA0174
Language: sk
Date: 2009-10-29 00:00:00
Title: Vec C-174/08: Rozsudok Súdneho dvora (štvrtá komora) z  29. októbra 2009 (návrh na začatie prejudiciálneho konania, ktorý podal Østre Landsret — Dánsko) — NCC Construction Danmark A/S/Skatteministeriet (Šiesta smernica o DPH — Článok 19 ods. 2 — Odpočet dane zaplatenej na vstupe — Zmiešaná zdaniteľná osoba — Tovary a služby používané na zdaniteľné činnosti aj na činnosti oslobodené od dane — Výpočet odpočítateľnej sumy — Pojem náhodilých plnení s nehnuteľnosťami — Dodávky sám sebe — Zásada daňovej neutrality)

19.12.2009   
            
            
               SK
            
            
               Úradný vestník Európskej únie
            
            
               C 312/6
            
         Rozsudok Súdneho dvora (štvrtá komora) z 29. októbra 2009 (návrh na začatie prejudiciálneho konania, ktorý podal Østre Landsret — Dánsko) — NCC Construction Danmark A/S/Skatteministeriet
   (Vec C-174/08) (1)
   
   (Šiesta smernica o DPH - Článok 19 ods. 2 - Odpočet dane zaplatenej na vstupe - Zmiešaná zdaniteľná osoba - Tovary a služby používané na zdaniteľné činnosti aj na činnosti oslobodené od dane - Výpočet odpočítateľnej sumy - Pojem „náhodilých plnení s nehnuteľnosťami“ - Dodávky sám sebe - Zásada daňovej neutrality)
   2009/C 312/08
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Østre Landsret
   
      Účastníci konania pred vnútroštátnym súdom
   
   
      Žalobca: NCC Construction Danmark A/S
   
      Žalovaný: Skatteministeriet
   
      Predmet veci
   
   Návrh na začatie prejudiciálneho konania — Østre Landsret — Výklad článku 19 ods. 2 druhej vety Šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia — Stavebná spoločnosť vykonávajúca činnosť predaja nehnuteľností, ktoré sama postavila na svoj vlastný účet s cieľom následného predaja — Tovary a služby použité súčasne na plnenia, v prípade ktorých vzniká právo na odpočítanie DPH zaplatenej na vstupe aj na plnenia, v prípade ktorých toto právo nevzniká — Výpočet pomerného podielu odpočítania — Pojem náhodilé plnenia s nehnuteľnosťami
   
      Výrok rozsudku
   
   
               1.
            
            
               Článok 19 ods. 2 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia sa musí vykladať v tom zmysle, že v prípade stavebného podniku nemôže byť predaj nehnuteľností týmto stavebným podnikom, postavených na svoj vlastný účet, považovaný za „náhodilé plnenie s nehnuteľnosťami“ v zmysle tohto ustanovenia, keďže táto činnosť predstavuje priame, trvalé a nevyhnutné predĺženie jeho zdaniteľnej činnosti. Za týchto podmienok nie je potrebné skúmať in concreto rozsah, v akom táto činnosť predaja, posudzovaná samostatne, zahŕňa používanie tovarov a služieb, v prípade ktorých sa má platiť daň z pridanej hodnoty.
            
         
               2.
            
            
               V rozpore so zásadou daňovej neutrality nie je, keď stavebný podnik, ktorý zaplatil daň z pridanej hodnoty zo stavebných plnení, ktoré vykonáva na svoj vlastný účet (dodávky sám sebe), nemôže odpočítať v plnej výške daň z pridanej hodnoty zo všeobecných nákladov vzniknutých vykonávaním týchto plnení, keďže obrat vyplývajúci z predaja takto postavených budov je oslobodený od dane z pridanej hodnoty.
            
         
      (1)  Ú. v. EÚ C 171, 5.7.2008.